A NETFLIX SAJÁT GYÁRTÁSÚ SOROZATA
- Jó reggelt! - Jó reggelt!
A Törökországban nagyon ritkán előforduló maláriavírus
mindössze egy hét alatt elterjedt egész Isztambulban.
Mindig ilyen korán kelsz? Még csak most kel fel a nap.
Igazából már késésben vagyok.
A kórházak megteltek Beyogluban, Tarlabasit pedig karantén alá helyezték.
Erdem úr egyszer azt mondta, hogy Isztambul kifordult magából.
Igaza van. Ezt nézd!
Nem tudjuk, mi fog történni.
Isztambulban nagyon rég nem történt hasonló. A hatóságok tehetetlenek.
Még kutatják, hogyan érhette el a várost a vírus...
Le kell zuhanyoznom. Két órán belül meetingem lesz.
Nem maradsz itt még egy kicsit?
Nem lehet.
Most megkérdezzük az érintett terület lakosait,
hogy ők hogyan élik meg a helyzetet.
Orvosra lenne szükségünk, de a kórházak tele vannak.
A feleségem visszament a falunkba.
Én is vissza fogok menni. Isztambul már nem biztonságos hely.
A helyi hatóságok elkezdték permetezni az érintett területeket,
hogy kiirtsák a betegséget terjesztő szúnyogokat...
A Törökországban nagyon ritkán előforduló maláriavírus
mindössze egy hét alatt elterjedt egész Isztambulban.
JÁRVÁNYKITÖRÉS ISZTAMBULBAN, KARANTÉN
A Halhatatlan tehette.
Köszönöm!
Milyen volt, mikor utoljára láttad?
Totál káosz. Természetesen.
Ne aggódj!
Hakan rendben lesz.
Bízz a Védelmezőben!
Nem tudok, mivel Hakan a Védelmező.
Na? Van valami hír?
Nem. Félek, hogy valami történni fog vele.
Ó! Bekapcsolta a telefonját.
Természetesen.
Hol máshol lehetne, mikor Isztambul ekkora bajban van?
Ezt meg hogy érted? Ott dolgozik.
Hajnali hat óra van. Még nem dolgozik. Vagy szerinted azt gondolta,
"Ó, olyan feldúlt vagyok, megyek, kiveszek ott egy lakosztályt"?
Nyilván Leylával volt.
Ki az a Leyla?
A nő, aki után Hakan fut ahelyett, hogy megkeresné a Halhatatlant.
De még nem is tudjuk, mi történt.
Jól van. Akkor elmegyek érte, hogy el tudja mondani, mi történt.
- Betegre aggódtuk magunkat... - Itt maradsz, Zeynep!
Emir, menj el Hakanért!
- Miért maradjak? - Mi mást fogunk csinálni.
Azt mondta, szóljak, ha megvan.
Tegnap este találtak rá.
Mondtam, hogy ne nyissák ki, míg ide nem ér.
Jó.
Ne hívjátok a régészeket!
Sosem találtátok meg ezt a helyet.
Világos?
Most menj fel, és senkit ne engedj le!
Mazhar!
Te meg mit keresel itt?
Érted jöttem.
Egész este érted aggódtunk.
Csak kicsit egyedül kellett lennem. Össze kellett szednem magam.
- Kocsival jöttél? - Nem. Busszal.
Nem akarsz reggelizni?
Munka előtt el kell még mennem a ciszternába az öltönyömért.
- Éhes vagy? - Éhen halok. És legalább dumálhatnánk is.
Jól van. Elviszlek valahová.
Szép napot!
Itt.
- Köszönöm! - Köszi!
- Nem aludtál tegnap éjjel? - Nem, haver.
Ébren voltunk. Aggódtunk érted.
Kiskoromban bármit megtettem volna, hogy én lehessek a Védelmező.
Miért?
Mert ez egy szent feladat.
Ne azt mondd, amit tanítottak neked! Őszintén, miért?
Apám büszke lenne rám.
Fontosabb, hogy te legyél büszke.
A helyedben büszke lennék magamra.
Te vagy a Védelmező, haver.
Te fogod megmenteni Isztambult.
Elvesztettem az egész családomat.
Miért érdekelne Isztambul megmentése?
Apa azt mondja, "Két családunk van.
Az, amelyiket mi választjuk magunknak, és az, amelyiket nem."
És?
És mi mindig itt vagyunk neked.
Bárcsak te lennél a Védelmező!
- Kérsz egy kis gránátalmalevet? - Persze.
Két gránátalmalevet!
- Engedj el! Mit csinálsz? - Kifelé!
- Engedj el! - Időpontot kell kérnie Erdem úrhoz.
Engedjetek el!
Engedjetek! Miért nem a főbejáraton küldtetek ki?
- Kifelé! - Kik vagytok, mi?
LÍTIUM-KARBONÁT
Lélegezz! Kontrolláld a dühödet!
Mi a baj? Mondd el!
Azért vállalt ott munkát, hogy információt szerezzen Mazharról.
Erre egy lány miatt ragadt ott.
Azt mondják, a szerelem vak.
Ja... Vagy csak tombolnak benne a hormonok.
Valami más is bánt még.
Mindig arra várunk, hogy cselekedjen a Védelmező.
Mindig csak másodhegedűsök vagyunk. Utálok csak várni és várni.
Akkor ne beszélj, hanem folytasd! Gyerünk!
Ez az! Szép munka. Nagyon jó.
Azt mondod, meg kell találnunk a követ, hogy 100 százalékig biztosak legyünk.
Akkor csináljunk valamit!
Mondanál valamit, apa?
Tudod, mit fogok mondani.
A megoldásra koncentrálj, ne a problémára.
Hova mész?
Elfogadom Faysal állásajánlatát.
Így Mazhar közelében lehetek.
Információt gyűjtök.
Hakant talán nem érdekli a feladata, de én nem vagyok olyan, mint ő.
Zeynep.
Ne aggódj! Óvatos leszek.
Nem ezt akartam mondani.
Büszke vagyok rád.
Kaphatnék egy öngyújtót?
Köszi! Én is idehoztam volna.
- Tessék. Egészségedre! - Tartsa meg!
Mi a pálya, szépfiú?
Emlékszel rám?
Yasin vagyok. Yasin Karakaya, az újságíró.
A partin találkoztunk.
Emlékszem rád. Hogy vagy?
- Jó. És te? - Épp reggelizünk.
Ki a barátod?
Ő is biztonsági ember?
Magunkra hagyna egy percre? Magánügy.
Azt mondtam, épp reggelizünk.
Emir az unokatestvérem.
Maradhat.
Szeretem ezt az idézetet Balzactól:
"Minden nagy vagyon mögött bűn rejtőzik."
Rólam beszélsz?
Talán gazdagnak tűnök?
Nem, de Faysal jobb keze igen. Mazhar Dragusháról beszélek.
Mit tudsz róla?
- Elég sok piszkos ügyhöz van köze. - Például?
Ott a srác, aki megtámadta Faysal Erdemet a partin.
Nem szól senkihez egy szót sem, mióta találkozott az ügyvédjével.
És? Mi a baj ezzel?
Az ügyvédje tanácsolhatta neki.
- Tudod, ki az ügyvédje? - Ki?
Rájöttem, hogy Mazhar az,
mikor a rendőrség személyleírást adott róla.
Itt van minden, amit találtam róla.
Mintha valaki besétált volna az életébe, és mindent kitörölt volna.
A legtöbb információ hiányzik. Vörös sapkás volt.
Mackában élt.
Megvan a régi címe meg ilyesmi.
Térj a lényegre! Mit akarsz?
Bizonyíték kell.
És te segítesz nekem.
Keress magadnak másik kémet!
Oké?
Ezt elteszem.
Látni sem akarlak többé.
Gyere, Emir!
Mellesleg.
Ha azt hiszed, Mazhar tényleg olyan veszélyes,
ne nyomozz utána!
Értetted, szépfiú?
Ő fizet.
Miért támadtál rá úgy arra az újságíróra?
Észszerűnek hangzott, amit mondott.
Nem tudjuk, tényleg el akarja-e kapni őt. Lehet, hogy az embere.
Talán Mazhar csapdába akar csalni. Honnan tudhatnánk?
Igaz. Erre nem is gondoltam.
A Nagy Bazár környékén nőttem fel. Sokat tudok az emberekről. Igen.
Ó! Ott van Zeynep.
Szerintem tetszel neki.
Ezt meg miből gondolod?
A Herceg-szigeteken nőttem fel. Értek az ilyesmihez.
Nem kedvel engem.
Te kerítő.
NYITVA
- Doki, mi a helyzet? - Beszélnünk kell.
Elkésem a munkából. Később beszélünk.
Nem azért dolgozol Mazharnak, hogy információt gyűjts róla?
Térj a lényegre!
Hallottam, hogy találkozgatsz valakivel.
Nem lehet magánéletem?
Nem úgy értettem.
Nincs túl sok időnk. Egy új kapcsolat elterelheti a figyelmed.
Doki, nem vagyok gyerek. Tudom, mi a dolgom.
Ezenkívül,
nem mondhatod meg, mit tegyek, csak mert én vagyok a Védelmező.
Tudod, mi volt az álmom?
Olyan ember akartam lenni, mint Faysal Erdem.
De már nem érdekel, mert el kell kapnom Mazhart.
Vedd észre, milyen fontos vagy!
Felelős vagy értünk.
- Nem én kértem. - Attól vállalnod kell.
Apám vállalta a felelősséget. Megmentette Isztambult? Nem.
Apád mindent megtett.
Van egy bátyám és egy nővérem. Miért haltak meg?
Nem is tudtam a létezésükről. Anyám miért halt meg?
- Még mindig kamuztok nekem. - Hakan, figyelj!
A semmiért halt meg.
Mint az anyám és a testvéreim. Miért? Hogy megmentsék Isztambult.
Ne gyalázd meg édesapád emlékét!
Nem kellett volna belekeverednie ebbe a szarba.
Egy idióta volt.
Haver, ha van eszed, lelépsz innen.
Fiatal vagy. Éld az életed!
Nem a mi dolgunk megmenteni a várost.
NYITVA
- Ne aggódj! - Figyelj, Kemal bácsi!
Tudod, hogy Hűségesként meg is halnék, ha kell.
- Megölhetném én Mazhart. - Először meg kell találnunk a követ.
Hakan biztos benne, hogy Mazhar a Halhatatlan.
Megerősítetted, hogy ő lopta el a gyűrűt.
Zeynep megtudta tegnap, hogy nincs családja. Mire várunk még?
Lőjük fejbe!
Ha nem hal meg, tudni fogjuk, hogy ő a Halhatatlan.
És ha meghal?
Nem vagyunk gyilkosok.
Kemal bácsi!
Emir!
Te mindent megtettél.
Ideje hazamenned. Üdvözlöm édesapádat.
Meg kell találnom a tőrt.
Mi van, papikám? Hova mennél?
Bent van Timur?
Éjszaka nyitunk. Húzz innen!
Fiúk, nem akarok zavarni. Csak azt kérdeztem, hol van Timur.
Kifelé! Ne baszakodj!
Kemal!
Ne verd szét őket! Nincs biztosításuk.
Beszélhetnénk valahol?
Kérsz egy italt?
Ó! Dragusha.
Ez meg milyen vezetéknév?
Görög? Vagy örmény?
Ó, már emlékszem! Albán.
Mit számít? Azt mondta, elment. Mi volt utána?
Igen. Nem tudni, saját akaratából ment-e el,
vagy esetleg valaki más kényszerítette-e rá.
Csak eltűnt a tragédia után.
Elmondaná az egész történetet? Miféle tragédia?
Megölték a feleségét és a lányát.
- A feleségét és a lányát? - Igen.
Tíz-tizenöt éve történhetett.
Megfojtották őket.
A rendőrök kivizsgálták a helyszínt, de semmit nem találtak.
Biztos, hogy az ő családja volt?
Miért kérdezed?
Újságíró vagyok.
- Hogy hívnak, fiam? - Yasin Karakaya.
Tudja, hogy valaki él-e a régi házában?
Senki nem lakik ott. Évek óta üresen áll.
- Még csak ki sem bérelték. - Értem. Köszönöm. Szép napot!
Viszont!
Két csésze török kávét kérek.
Az egyiket cukor nélkül.
Miss Erman, nem is tudom.
Sajnálom, jó lenne, de már felvettem valaki mást.
Egy nap alatt nem találhatott senkit, aki olyan képzett lenne, mint én.
Azt nem tudom, de igazán jó abban, amit csinál.
Nem olyan embernek tűnik, aki megelégszik a kevesebbel,
mikor megkaphatja a legjobbat is.
Minden egyes alkalommal lenyűgöz, mekkora önbizalma van.
Oké. Jól van.
- Jöjjön! Megyünk. - Hova?
Jöjjön!
Jó napot!
Hakan, az irodámban várlak.
Miért vagy itt, Kemal?
A tőrt keresem.
Mivel Burhan meghalt, csak te tudhatod, hol van.
Vicces, hogy erre pont egy ilyen konformistát kell emlékeztetnem.
Csak akkor mondhatom el, hol van a tőr, ha visszatért a Védelmező.
És ezt te is tudod.
A Védelmező visszatért.
Murat fia.
Kifelé!
Levent meghalt.
Ha azért jöttél, hogy ezt megint a fejemhez vágd, húzz el!
Így is elég hibásnak érzem magam.
Nem Levent.
A kisebbik fia, Hakan.
Neset kivette őt az árvaházból, és felnevelte.
- És hol van Neset? - Meghalt.
Ayse is.
És mi van az inggel?
Most, hogy visszatért a Védelmező,
követnünk kell a protokollt.
Értesítenünk kell a Mestert.
- A Hűségeseknek is tudniuk kell. - Hakan még nem áll készen.
Hibát követsz el.
Akkor az az én hibám lesz.
Hű!
Szóval ott folytatjuk, ahol 20 éve abbahagytuk?
Hol a tőr, Timur?
Dragusha úr?
Hakan.
Van valami, amit el szeretnél mondani?
Mármint...
Egyébként...
Tudom a választ minden kérdésemre.
Igazából beszélni szerettem volna önnel.
Egy Yarin Karakaya nevű újságíró jött ma ide.
Feltett önről pár kérdést.
Beszélj! Hallgatlak.
Rendben. Egy perc, és lent leszünk.
Miről kérdezett az az újságíró?
Csak hülyeségekről.
Például?
Például az eltűnt üzletemberről és a fiáról.
Nem kell komolyan venni.
Azt akarta, hogy gyűjtsek önről információt.
De elutasítottam.
Okosan tetted. Majd én intézem a többit.
Szigorúan tilos viszonyt folytatni a személyzet bármely tagjával.
Ugye tudod?
Igen, Dragusha úr.
Jó.
Sürgősen vess véget a viszonyodnak Sancak kisasszonnyal!
Különben mindketten repültök innen. Nem szeretnéd, ugye?
Jó.
Megmondtam. Ha felteszek egy kérdést, tudom a választ.
- Sancak kisasszony. - Dragusha úr.
- Demir úr. - Sancak kisasszony.
- Csak ön után! - Zeynep!
Nos, Mazhar! Hakan velünk jön. Neked nem kell jönnöd.
Rendben.
Demir úr.
Hívjon, ha valami baj lenne. Szép napot!
Azt hiszem, nem kell bemutatnom önöket egymásnak.
Nem.
- Szia, Hakan! - Szia, Zeynep! Hogy vagy?
Jól. Munkaügyben vagyok itt.
Elnézést!
Várj egy percet! Meggondoltam magam.
Te utánunk jössz.
Nem megyünk azzal?
Szeretne vezetni?
Rendben. Jó lesz.
Önt szeretném megbízni azoknak az oszlopoknak a restaurálásával.
- Mi a helyzet? Mit keresel itt? - Csak a munkámat végzem.
Tisztítsák meg, jó?
Akin professzor! Üdv! Hogy van?
Zeynep? Köszönöm, jól vagyok. Hogy vagy?
Jól, köszönöm. Üdv!
Akin úr!
Hogy van? Hogy telik az első napja?
Nagyon jól.
Szeretném megköszönni a lehetőséget, amivel megajándékozza történelmünket.
Igen, hallgatjuk.
Az emeleti mozaikok megtisztításában
két speciális csapat is részt venne Olaszországból és Németországból.
- Az olasz csapat jobb, ha engem kérdez. - Úgy gondolja?
Önnek mi a véleménye?
Igen, az olaszok nagyon tapasztaltak ezen a területen.
Gaspare és Giuseppe Fossati tisztították meg a mozaikokat,
amiket II. Mehmed bevakoltatott.
A német régészek viszont jobb elméleti tudásra tesznek szert.
Oktatás vagy tapasztalat, amelyik fontosabb önnek.
Önnek melyik lenne a fontosabb?
Szerintem az a legfontosabb, hogy újra fenséges legyen ez a hely.
Ugye? Egyetértek.
A projekt kivitelezése nem idő vagy pénz kérdése.
Dolgozzunk mindkét csapattal!
Remek ötlet.
Tudom.
Bent van egy új ásatási terület. Meg szeretné nézni?
- Persze. - Jöjjön velem!
Akin úr, ha volna szíves, ön a boltíveket felügyelje idekinn.
Igen. Rendben, uram.
Te nem diák vagy?
Lediplomáztam.
Ez a bizánciaké lehet. Az oszmánok soha nem hagyták volna így itt.
Ezt az ajtót legalább 500 éve nem nyitották ki.
Mi vagyunk az elsők, akik ilyen hosszú idő után kinyitják.
Tényleg nem tudom elhinni!
Nagyon érdekes.
Ez még a bizánciak előtti időkből származik.
Talán ebből a kehelyből itták az isteneknek felajánlott áldozatok vérét.
Tudja, emlékeztet valakire, akit valaha ismertem.
Nagyon intelligens volt, akárcsak maga. Magabiztos volt.
Egy kicsit makacs is volt.
A Kulturális Minisztérium hivatalnokai hamarosan katalogizálják az egészet.
Visszateszem.
Menjünk!
Mi ez az ajtó?
Később feltárjuk ezt is.
Ne várassuk meg az embereket!
Hihetetlen. Nagyon szépen köszönöm! Ez csodálatos volt.
Gondolom, megkaptam a munkát, Erdem úr.
Sajnos nem.
Akin úrnak ígértem.
Ezt az irodájában is megmondhatta volna. Nem kellett volna eljönnünk ide.
Eltöltöttünk együtt egy kis időt, hogy megismerjük egymást.
Biztos vagyok benne, hogy ha nem is most, de a jövőben dolgozunk majd együtt.
Én nem vagyok biztos benne.
Talán úgy látja, tökéletes lenne önnek Akin úr állása,
de meglehet, hogy nagyobb terveim vannak önnel.
- Hakan elviheti önt, ha szeretné. - Nem, nem szükséges.
Egyedül megyek, köszönöm.
Rendben.
- Viszlát! - Szép napot!
Hakan!
Kérlek, gyere el ma este!
Szükségünk van rád.
- Ezt még dolgozza át, rendben? - Mit gondolsz? Németek vagy olaszok?
Ön tudja a legjobban, Erdem úr.
- Jó estét! - Jó estét!
- Elkészült Akin professzor szerződése? - Banu dolgozik rajta.
Holnap reggel el is küldhetjük.
Remek. Két perc múlva gyere az irodámba!
- Beszélni szeretnénk veled. - Igenis, uram.
Hakan, furcsán viselkedtél ma a liftben.
Tudom, kicsit össze vagyok zavarodva.
Mivel kapcsolatban?
Hát... én...
Mi...
Szóval...
Hakan, mondd, amit szeretnél!
Én...
Erdem úr már vár engem.
Gyere, Hakan! Foglalj helyet!
Hogy telik az első heted?
Tetszik a munka?
Minden rendben, Erdem úr.
Biztos? Úgy tűnik, valami nem stimmel.
Erdem úr, a második könyvében azt mondja,
"Az életünket a választásaink alakítják."
Igen.
De még nincs vége az idézetnek.
"Az életünket a választásaink alakítják,
de ez nem azt jelenti, hogy csak egy dolgot választhatunk."
Mi van... ha muszáj egyet választani?
- Ha nem választhatunk egyszerre kettőt? - Ezt meg ki mondja?
Mindenki a saját hajójának a kapitánya.
A te korodban kezdtem el ezt a munkát.
Az emberek meg akarták mondani, mit tehetek és mit nem.
Hogy egyszerre nem vezethetem a hotelt és irányíthatom a restaurálást.
Hogy egyszerre nem lehet hajózási- és légitársaságom is.
Hogy egyszerre nem lehet vállalkozásom és szerelmi életem.
Két dolgot mondanék neked.
Először is, ne hallgass ezekre az emberekre!
Azért, mert kudarcot vallottak, azt gondolják, veled is így lesz.
Még meg is próbálják elhitetni veled.
Másodszor, vedd fel az olaszokat és a németeket is!
Ezt hogy érti?
A Hagia Sophiában mondtam ma.
Ha valaki azt mondja neked, "vagy", intézd úgy, hogy "és" legyen belőle.
Különben nem jutsz előrébb.
Köszönöm.
Ha megbocsát!
Sajnálom, ami ma reggel történt.
Nekem kéne bocsánatot kérnem.
Túl messzire mentem.
De nem vagyok az apám.
Ez az én életem. Az én döntéseim. Az én álmaim.
Nem adom fel.
Elvégzem a munkámat.
De nem adom fel az álmaimat.
Rendben van?
Igenis, uram.
Doki?
Üdv újra köztünk, Védelmező!
Szóval, hogy találjuk meg ezt a tőrt?
Apa már megtalálta.
Mikor édesapád meghalt, a Hűségesek olyan helyre rejtették a tőrt,
ahol senki nem találhatja meg.
Olyan helyre, ahonnan senki nem viheti el, még ha meg is találja.
Olyan helyre, ahol az emberek nap mint nap megfordulnak.
A tőr...
egy múzeumban van.
OSZMÁN TÁRGYAK MÚZEUMA
Kirabolunk egy múzeumot?
A feliratot fordította: Bednárik Henriett